ai4bharat/Pralekha huggingface dataset:
শ্রমওকর্মসংস্থানমন্ত্রক
ত্রিপুরার আগরতলায় ১০০ শয্যার ইএসআইসি হাসপাতালের ভিত্তিপ্রস্তর স্থাপন করলেন কেন্দ্রীয় শ্রম ও কর্মসংস্থান মন্ত্রী শ্রী ভূপিন্দর যাদব
নয়াদিল্লি, ১৫ জানুয়ারি, ২০২৩
ত্রিপুরায় ১০০ শয্যার কর্মচারী রাজ্য বিমা নিগম  হাসপাতালের ভিত্তিপ্রস্তর নতুন দিল্লিতে থেকে আজ ভার্চ্যুয়াল মাধ্যমে স্থাপন করলেন কেন্দ্রীয় শ্রম, কর্মসংস্থান, পরিবেশ, বন ও জলবায়ু পরিবর্তন মন্ত্রী শ্রী ভূপিন্দর যাদব।
রাজ্যের মুখ্যমন্ত্রী ডঃ মানিক সাহা প্রধান অতিথি হিসেবে অনুষ্ঠানে উপস্থিত ছিলেন। এছাড়াও সম্মানিত অতিথি হিসেবে ছিলেন কেন্দ্রীয় শ্রম ও কর্মসংস্থান এবং পেট্রোলিয়াম ও প্রাকৃতিক গ্যাস দপ্তরের প্রতিমন্ত্রী শ্রী রামেশ্বর তেলি এবং সামাজিক ন্যায় ও ক্ষমতায়ন দপ্তরের প্রতিমন্ত্রী কুমারী প্রতিমা ভৌমিক। পাঁচ একরের বেশি জমি নিয়ে আগরতলায় প্রস্তাবিত ১০০ শয্যার এই হাসপাতাল তৈরি করা হবে যার পরিচালনার দায়িত্ব সরাসরি থাকবে ইএসআইসি-র হাতে। আগামী তিন বছরের মধ্যে এটি নির্মাণ করা হবে এবং সম্ভাব্য খরচ ধরা হয়েছে প্রায় ১০০ কোটি টাকা। সমস্ত আধুনিক সুবিধা সম্বলিত এবং অত্যাধুনিক সরঞ্জাম-বিশিষ্ট এই হাসপাতালে মডিউলার অপারেশন থিয়েটার ও পরীক্ষাগার থাকবে। এছাড়াও, বহির্বিভাগীয় ও অন্তর্বিভাগীয় পরিষেবাও প্রদান করা হবে। আগরতলা এবং সন্নিহিত এলাকার ৬০ হাজারের বেশি সুবিধাভোগী এই হাসপাতালের পরিষেবা পাবেন বলে মনে করা হচ্ছে।
অনুষ্ঠানে ভাষণ দিতে গিয়ে শ্রী ভূপিন্দর যাদব বলেন, উত্তর-পূর্বাঞ্চলের উন্নয়নে প্রধানমন্ত্রী শ্রী নরেন্দ্র মোদী প্রবলভাবে আগ্রহী এবং ইএসআইসি হাসপাতালটি প্রধানমন্ত্রীর উদ্দেশ্য পূরণে সাহায্য করবে। তিনি বলেন, কেন্দ্রীয় সরকার উত্তর-পূর্বাঞ্চলের দ্রুত উন্নয়নে দায়বদ্ধ এবং এই হাসপাতাল থেকে উত্তর-পূর্বাঞ্চলের রাজ্যগুলিতে কর্মসংস্থান বৃদ্ধি পাবে এবং অসংগঠিত ক্ষেত্র সহ কর্মচারীদের সামাজিক নিরাপত্তা প্রদানের ক্ষেত্রে তা কার্যকর রূপ নেবে। শ্রী যাদব আরও বলেন, কেন্দ্রীয় শ্রম ও কর্মসংস্থান মন্ত্রক রাজ্য সরকারের সঙ্গে অসংগঠিত ক্ষেত্রের কর্মচারীদের ই-শ্রম নথিভুক্তিকরণের কাজে একযোগে কাজ করবে।
রাজ্যের মুখ্যমন্ত্রী ডঃ মানিক সাহা বলেন, এই হাসপাতাল থেকে ত্রিপুরার কর্মচারী ও তাঁদের পরিবার উপকৃত হবে। তিনি আরও জানান যে তাঁর সরকার এই হাসপাতালের নির্মাণে পাঁচ একর সম্পূর্ণ বিনামূল্যে প্রদান করেছে। কেন্দ্রীয় প্রতিমন্ত্রী শ্রী রামেশ্বর তেলি বলেন, কর্মচারী এবং বঞ্চিত শ্রেণীর মানুষেরা কেন্দ্রীয় সরকারের বিভিন্ন প্রকল্পের মধ্য দিয়ে উপকৃত হচ্ছেন।
অনুষ্ঠানে অন্যদের মধ্যে উপস্থিত ছিলেন ত্রিপুরা বিধানসভার অধ্যক্ষ শ্রী রতন চক্রবর্তী, রাজ্যের মন্ত্রী শ্রী ভগবান চন্দ্র দাস, কেন্দ্রীয় শ্রম ও কর্মসংস্থান দপ্তরের সচিব শ্রীমতী আরতি আহুজা, ইএসআইসি-র মহানির্দেশক ডা. রাজেন্দ্র কুমার এবং ত্রিপুরার মুখ্যসচিব শ্রী জিতেন্দ্র কুমার সিনহা প্রমুখ।
PG/AB/DM/
(Visitor Counter : 116
অর্থমন্ত্রক
রপ্তানিকারকদের অসৎ উপায়ে আইজিএসটি-র ফেরতযোগ্য অর্থ দাবির বিরুদ্ধে জিএসটি এবং রাজস্ব দপ্তরের গোয়েন্দা শাখার যৌথ উদ্যোগে দেশ জুড়ে অভিযান
নয়াদিল্লি, ১২ সেপ্টেম্বর, ২০১৯
যেসব রপ্তানিকারকরা অসৎ উপায়ে আইজিএসটি-র ফেরতযোগ্য অর্থ দাবি করেছেন, তাদের বিরুদ্ধে পণ্য ও পরিষেবা কর -এর গোয়েন্দা শাখার মহানির্দেশক  এবং রাজস্ব বিভাগের গোয়েন্দা বিভাগের মহানির্দেশক ডিআরআই দেশের ৩৩৬টি জায়গায় বুধবার অভিযান চালিয়েছে। দিল্লি, হরিয়ানা, উত্তরপ্রদেশ, পশ্চিমবঙ্গ, গুজরাট, মহারাষ্ট্র, তামিলনাড়ু, কর্ণাটক, মধ্যপ্রদেশ, তেলেঙ্গানা, পাঞ্জাব, রাজস্থান, হিমাচল প্রদেশ, উত্তরাখণ্ড এবং ছত্তিশগড়ে বিশেষভাবে এই অভিযান চালানো হয়। কেন্দ্রীয় অপ্রত্যক্ষ কর এবং সীমাশুল্ক পর্ষদের  অধীনস্থ দুটি প্রধান গোয়েন্দা শাখা এই প্রথম যৌথভাবে এই অভিযান চালায়। দুটি বিভাগে প্রায় ১,২০০ জন আধিকারিক এই তল্লাসী অভিযানে অংশ নেন।
দুটি বিভাগের আধিকারিকরা সমন্বয়ের ভিত্তিতে বিভিন্ন তথ্য পর্যালোচনা করে দেখেছেন যে, বেশ কিছু রপ্তানিকারক পণ্য রপ্তানির সময় আইজিএসটি বাবদ যে অর্থ জমা দিয়েছেন সেই সময় অযোগ্য/জাল সরবরাহকারীদের থেকে ইনপুট ট্যাক্স ক্রেডিট -এর সুযোগের অপব্যবহার করেছেন। পর্যালোচক ও ঝুঁকি ব্যবস্থাপনা দপ্তরের মহানির্দেশক ডিডিএআরএম-এর থেকে প্রাপ্ত তথ্য অনুসারে বেশ কিছু হিসেবে গরমিল দেখা গেছে। কিছু কিছু ক্ষেত্রে রপ্তানিকারক এবং তাদের পণ্য সরবরাহকারীরা নগদে কর মেটাননি অথবা এবাবদ খুব কম অর্থ জমা দিয়েছেন। কোন কোন ক্ষেত্রে আইটিসি-র মাধ্যমে প্রদেয় করের পরিমাণ সংশ্লিষ্ট সংস্থাগুলির আইটিসি-র সুযোগ যতটা পাওয়ার কথা রপ্তানিকারকরা তার থেকে বেশি নিয়েছেন।
অভিযোগ জানানোর সময় অনেক সংস্থার ঠিকানা পাওয়া যায়নি। দেখা গেছে অনেক রপ্তানিকারক ৩,৫০০ কোটি টাকার চালানের অর্থের বিনিময়ে যে ইনপুট ট্যাক্স ক্রেডিটের ৪৭০ কোটি টাকার হিসেব দেখিয়েছেন তা জাল। এগুলির মাধ্যমেই আইজিএসটি বাবদ প্রদেয় অর্থ ফেরৎ চাওয়া হয়েছে। এছাড়াও, বিভিন্ন রপ্তানিকারকের প্রদেয় আইজিএসটি-র ৪৫০ কোটি টাকা ফেরৎ চাওয়ার দাবিও পরীক্ষা করে দেখা হচ্ছে। যৌথ অভিযানের সময় ভদোদরা রেল কন্টেনার টার্মিনাল, মুন্দ্রা ও নবসেবা বন্দরের মাধ্যমে রপ্তানি হওয়ার সময় বেশ কিছু পণ্য পরীক্ষা করা হয়েছে। এ বিষয়ে আরও তদন্ত চলছে।
CG/CB/DM
(Visitor Counter : 70
জলশক্তি মন্ত্রক
কেন্দ্রীয় মন্ত্রিসভার ২০২১-২৬ সালের জন্য প্রধানমন্ত্রী কৃষি সিচাই যোজনা বাস্তবায়নে অনুমোদন দিয়েছে
নতুন দিল্লি, ১৫ ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে অর্থনৈতিক বিষয় সংক্রান্ত ক্যাবিনেট কমিটি আজ ২০২১-২৬ সালের জন্য ৯৩,০৬৮ কোটি টাকা ব্যয়ে প্রধানমন্ত্রী কৃষি সিচাই যোজনা  বাস্তবায়নে অনুমোদন দিয়েছে।
সিসিইএ রাজ্যগুলিকে ৩৭,৪৫৪ কোটি টাকা কেন্দ্রীয় সহায়তা এবং পিএমকেএসওয়াই-এর আওতায় ২০২১-২৬ সালের মধ্যে সেচ উন্নয়নে কেন্দ্রীয় সরকারের মাধ্যমে ২০,৪৩৪.৫৬ কোটি টাকা ঋণ দানের জন্য অনুমোদন দিয়েছে।
দ্রুত সেচ সুবিধা কর্মসূচি , হার খেত কো পানি  এবং জলাশয় উন্নয়নে ২০২১-২৬ সাল পর্যন্ত সহায়তা অব্যাহত রাখার বিষয় অনুমোদিত হয়েছে।
কেন্দ্রীয় সরকারের একটি জনকল্যাণ মূলক প্রকল্প হল এআইবিপি।এর লক্ষ্য হল সেচ প্রকল্পগুলিতে আর্থিক সহায়তা দেওয়া। এআইবিপি-এর অধীনে ২০২১-২৬ সালের মধ্যে মোট অতিরিক্ত ১৩.৮৮ লক্ষ হেক্টর সেচ ব্যবস্থাপনা তৈরির লক্ষ্যমাত্রা নেওয়া হয়েছে। উপজাতি অধ্যুষিত এবং খরা প্রবণ এলাকা এই প্রকল্পের আওতায় নিয়ে আসতে বেশ কিছু নিয়ম শিথিল করা হয়েছে।
রেনুকাজি বাঁধ প্রকল্প  এবং লাখওয়ার বহুমুখী প্রকল্প  - দুটি জাতীয় প্রকল্পের জন্য ৯০% কেন্দ্রীয় আর্থিক সহায়তা দেওয়া হয়েছে। এই দুটি প্রকল্পের মাধ্যমে উচ্চ যমুনা অববাহিকায় অবস্থিত ছটি রাজ্য উপকৃত হবে,দিল্লির পাশাপাশি হিমাচল প্রদেশ, উত্তরাখণ্ড, উত্তরপ্রদেশ, হরিয়ানা এবং রাজস্থানে জল সরবরাহ বৃদ্ধি পাবে এবং যমুনা নদীর পুনরুজ্জীবন ঘটবে।
হর খেত কো পানি - এর লক্ষ্য হল আরও কৃষি জমিকে সেচের আওতায় নিয়ে আসা। এইচকেকেপি-এর আওতায় পিএমকেএসওয়াই-এর অন্তর্ভুক্ত জলাশয়গুলির সংস্কার সাধন ও পুনরুদ্ধারের মাধ্যমে অতিরিক্ত ৪.৫ লক্ষ জমিতে সেচের সাহায্যে জল পৌঁছে দেওয়ার লক্ষ্য রাখা হয়েছে। জলাশয়গুলির পুনরুজ্জীবনে গুরুত্বের কথা চিন্তা করে, মন্ত্রিসভা শহর ও গ্রামীণ উভয় এলাকায় সহায়তা রাশির ক্ষেত্রে এক দৃষ্টান্তমূলক পরিবর্তন নিয়ে এসেছে। পাশাপাশি বৃষ্টির জল সংরক্ষণ,ভূগর্ভস্থ জল সঞ্চয়,জল অপচয় রোধ ইত্যাদি ক্ষেত্রে জোর দেওয়া হয়েছে।
প্রেক্ষাপট-
২০১৫ সালে প্রধানমন্ত্রী কৃষি সিচাই যোজনা এর সূচনা করা হয়।মূলত কেন্দ্রীয় সরকার সেচ প্রকল্প ক্ষেত্রে রাজ্য সরকাগুলিকে যে আর্থিক সহায়তা করে থাকে সেগুলিকে এক ছাতার তলায় নিয়ে আসতে এই উদ্যোগ নেওয়া হয়।জলসম্পদ বিভাগ, নদী উন্নয়ন এবং গঙ্গা পুনরুজ্জীবন দফতর দ্রুত সেচ সুবিধা কর্মসূচি , হার খেত কো পানি  এবং জলাশয় উন্নয়ন-এর মতো প্রকল্প কার্যকর করতে সহায়তা অব্যাহত রেখেছে।পাশাপাশি কৃষি ও কৃষক কল্যাণ দফতর 'প্রতি জল বিন্দুতে আরো শস্য' এই কর্মসূচি বাস্তবায়নে এগিয়ে এসেছে ।
CG/SS/RAB
(Visitor Counter : 115
স্বাস্থ্যওপরিবারকল্যাণমন্ত্রক
ভারতে তাৎপর্যপূর্ণভাবে পরীক্ষার সংখ্যা বৃদ্ধি পেয়েছে
বিগত ৯ দিনে ১ কোটি পরীক্ষা সম্পন্ন হয়েছে
গত ৬ সপ্তাহে প্রতিদিন গড়ে ১১ লক্ষ পরীক্ষা চালানো হয়েছে
পরীক্ষার পরিমাণ যত বৃদ্ধি পেয়েছে ক্রমবর্ধমান সংক্রমিতের হারের ধারাবাহিক পতন লক্ষ্য করা গেছে
নয়াদিল্লী, ২৯ অক্টোবর, ২০২০
চলতি বছরে জানুয়ারির পর থেকে ভারতে কোভিড-১৯এর পরীক্ষার পরিকাঠামো ধারাবাহিকভাবে বৃদ্ধি পেয়েছে। যার ফলস্বরুপ নমুনা পরীক্ষার সংখ্যাও ক্রমশই বেড়েছে। দেশে নমুনা পরীক্ষার সক্ষমতা একদিন ক্রমশই বৃদ্ধি পেয়েছে। এখন প্রত্যেকদিন ১৫ লক্ষটি নমুনা পরীক্ষা করা হচ্ছে।
গত ২৪ ঘন্টায় ১০ লক্ষ ৭৫ হাজার ৭৬০টি নমুনা পরীক্ষা করা হয়েছে। এই নিয়ে দেশে নমুনা পরীক্ষার সংখ্যা দাঁড়িয়েছে ১০ কোটি ৬৫ লক্ষ ৬৩ হাজার ৪৪০টি।
গত ৬ সপ্তাহে প্রত্যেক দিন গড়ে ১১ লক্ষটি নমুনা পরীক্ষা করা হয়েছে।
পরীক্ষার সংখ্যা প্রত্যেকদিন বৃদ্ধি পাওয়ায় দেশে সংক্রমণের হার ক্রমশই কমতে শুরু করেছে। আজ পর্যন্ত সংক্রমণের হার হ্রাস পেয়ে ৭.৫৪ শতাংশ এসে পৌঁছেছে। গত ৩ সপ্তাহে দেশজুড়ে ব্যাপক হারে নমুনা পরীক্ষা চালানোর ফলে সংক্রমণের হার ক্রমশই নিম্নমুখী হয়েছে। বিগত ৯ দিনে ১ কোটিরও বেশি নমুনা পরীক্ষা করা হয়েছে। এরমধ্যে প্রত্যেকদিন সংক্রমণের হার ৪.৬৪ শতাংশে পৌঁছেছে।
সংক্রমিত রোগীর সংখ্যা ভারতে ক্রমশই কমছে। আজ পর্যন্ত সংক্রমিত রোগীর সংখ্যা দাঁড়িয়েছে ৬ লক্ষ ৩ হাজার ৬৮৭। দেশে মোট সংক্রমিত রোগীর সংখ্যা শতাংশের নিরিখে মাত্র ৭.৫১%।
সংক্রমিত রোগীর সংখ্যা যেমন কমেছে তেমনই সুস্থতার সংখ্যাও তেমনই বেড়েছে। দেশে মোট সুস্থ হয়ে উঠেছেন ৭৩ লক্ষ ১৫ হাজার ৯৮৯। আরোগ্যের সংখ্যা এবং সংক্রমিত রোগীর মধ্যে পার্থক্য দাঁড়িয়েছে প্রায় ৬৭ লক্ষে। যত বেশি মানুষ সুস্থ হয়ে উঠছেন এই পার্থক্য তত বেশি চওড়া হচ্ছে।
গত ২৪ ঘন্টায় করোনা থেকে আরোগ্য লাভ করেছেন ৫৬ হাজার ৪৮০ জন। নতুন করে আক্রান্ত হয়েছেন ৪৯ হাজার ৮৮১ জন।
১০টি রাজ্য ও কেন্দ্রশাসিত অঞ্চলে নতুন করে আরোগ্যের হার ৭৯ শতাংশ।
মহারাষ্ট্রে একদিনে ৮ হাজার মানুষ সুস্থ হয়ে উঠেছেন। এরপরেই রয়েছে কেরালা। সেখানে একদিনেই আরোগ্য লাভের সংখ্যা ৭ হাজারেরও বেশি।
গত ২৪ ঘন্টায় নতুন করে সংক্রমিত হয়েছেন ৪৯ হাজার ৮৮১ জন।
১০টি রাজ্য ও কেন্দ্রশাসিত অঞ্চলে নতুন করে সংক্রমণের হার ৭৯ শতাংশ। কেরালায় একদিনে সংক্রমিত হয়েছেন ৮ হাজার মানুষ। এরপরই রয়েছে মহারাষ্ট্র। সেখানে একদিনে সংক্রমিত হয়েছে ৬ হাজার মানুষ।
গত ২৪ ঘন্টায় মৃত্যু হয়েছে ৫১৭ জনের। এরমধ্যে ১০টি রাজ্য ও কেন্দ্রশাসিত অঞ্চলে মৃত্যুর হার প্রায় ৮১ শতাংশ।
মহারাষ্ট্রে একদিনে মৃত্যু হয়েছে ৯১ জনের।
CG/SS/NS
(
প্রধানমন্ত্রীরদপ্তর
প্রধানমন্ত্রী ১৫ই নভেম্বর রাঁচিতে ভগবান বীরসা মুন্ডা স্মৃতি উদ্যান এবং স্বাধীনতা সংগ্রামী সংগ্রহশালার উদ্বোধন করবেন
ভগবান বীরসা মুন্ডার জন্মদিন ১৫ই নভেম্বর জনজাতীয় গৌরব দিবস হিসেবে উদযাপিত হবে
আদিবাসী সংস্কৃতি ও ইতিহাসের সংরক্ষণ এবং প্রচারের ক্ষেত্রে সংগ্রহশালা গুরুত্বপূর্ণ ভূমিকা পালন করবে
ভগবান বীরসা মুন্ডার ২৫ ফুট উচ্চতার মূর্তি সংগ্রহশালায় থাকবে
অন্যান্য আদিবাসী স্বাধীনতা সংগ্রামীদের অবদানকে তুলে ধরা হবে
নতুন দিল্লি, ১৪ই নভেম্বর, ২০২১
কেন্দ্রীয় সরকার ভগবান বীরসা মুন্ডার জন্মদিনকে জনজাতীয় গৌরব দিবস হিসেবে উদযাপনের সিদ্ধান্ত নিয়েছে। এই উপলক্ষ্যে প্রধানমন্ত্রী শ্রী নরেন্দ্র মোদী ১৫ই নভেম্বর সকাল ৯টা ৪৫ মিনিটে ভিডিও কনফারেন্সিংএর মাধ্যমে রাঁচিতে ভগবান বীরসা মুন্ডা স্মৃতি উদ্যান এবং স্বাধীনতা সংগ্রামীদের সংগ্রহশালার উদ্বোধন করবেন।
প্রধানমন্ত্রী আদিবাসী সম্প্রদায়ের মূল্যবান অবদানকে স্বীকৃতি জানানোর বিষয়ে সব সময় গুরুত্ব দেন। বিশেষত ভারতের স্বাধীনতা সংগ্রামে আদিবাসীদের আত্মোৎসর্গের কথা প্রচারের উপর তিনি জোর দেন। ২০১৬ সালের স্বাধীনতা দিবসের ভাষণে শ্রী মোদী বলেন, ভারতের স্বাধীনতা আন্দোলনে আদিবাসী স্বাধীনতা সংগ্রামীরা গুরুত্বপূর্ণ ভূমিকা পালন করেন এবং তাদের স্মরণে সংগ্রহশালা, স্মৃতিসৌধ গড়ে তোলার প্রয়োজন , যাতে তাদের আত্মবলিদানের কথা আগামী প্রজন্ম জানতে পারে। আদিবাসী বিষয়ক মন্ত্রক দেশে বিভিন্ন জায়গায় আদিবাসী স্বাধীনতা সংগ্রামীদের সংগ্রহশালা গড়ে তোলার সিদ্ধান্ত নিয়েছে। বিভিন্ন রাজ্য ও অঞ্চলের আদিবাসী স্বাধীনতা সংগ্রামীদের ইতিহাস এই সংগ্রহশালাগুলিতে তুলে ধরা হবে।
ভগবান বীরসা মুন্ডা স্মৃতি উদ্যান এবং স্বাধীনতা সংগ্রামী সংগ্রহশালা ঝাড়খন্ড রাজ্য সরকারের সঙ্গে যৌথভাবে রাঁচির পুরোনো কেন্দ্রীয় কারাগারে গড়ে তোলা হয়েছে। যেখানে ভগবান বীরসা মুন্ডা তাঁর জীবন উৎসর্গ করেছিলেন। দেশ এবং আদিবাসী সম্প্রদায়ের জন্য তাঁর আত্মোৎসর্গকে শ্রদ্ধা জানাতে এই উদ্যোগ নেওয়া হয়েছে। আদিবাসী সম্প্রদায়ের ইতিহাস ও সংস্কৃতিকে সংরক্ষণ এবং প্রচারের ক্ষেত্রে এই সংগ্রহশালা গুরুত্বপূর্ণ ভূমিকা পালন করবে। এর মাধ্যমে আদিবাসী সম্প্রদায়ের মানুষ তাদের বন, জমির অধিকার এবং সংস্কৃতিকে যেভাবে রক্ষা করে এসেছে, সেটি তুলে ধরা হবে। এছাড়াও দেশ গঠনের জন্য তাদের শৌর্য ও আত্মোৎসর্গ প্রচার করা হবে।
শহিদ বুধু ভগত, সিধু - কানু, নীলাম্বর – প্রীতম্বর, দিবা – কিষুণ, তেলেঙ্গা – খাদিয়া, গয়া মুন্ডা, যাত্রা ভগত, ভাগীরথী মাঝি, গঙ্গা নারায়ণ সিং -এর মতো আদিবাসী স্বাধীনতা সংগ্রামীদের কথাও ভগবান বীরসা মুন্ডার সঙ্গে তুলে ধরা হবে। এই সংগ্রহশালায় ভগবান বীরসা মুন্ডার ২৫ ফুট লম্বা মূর্তি এবং এই অঞ্চলের অন্যান্য স্বাধীনতা সংগ্রামীদের ৯ ফুট মূর্তিও উন্মোচন করা হবে।
স্মৃতি উদ্যান কারাগার সংলগ্ন পার্শ্ববর্তী অঞ্চলের ২৫ একর জমি নিয়ে গড়ে তোলা হয়েছে। এই সংগ্রহশালায় সঙ্গীতের মুর্চ্ছনা, খাবার জায়গা, শিশু উদ্যান, বাগান ও অন্যান্য বিভিন্ন সুযোগ সুবিধার ব্যবস্থা থাকবে। কেন্দ্রীয় আদিবাসী বিষয়ক মন্ত্রী অনুষ্ঠানে উপস্থিত থাকবেন।
CG/CB/SFS
(
প্রধানমন্ত্রীরদপ্তর
প্রধানমন্ত্রী নরেন্দ্র মোদী নেপালের প্রধানমন্ত্রীর সঙ্গে টেলিফোনে কথা বলেছেন
উভয় নেতা ভারত-নেপাল দ্বিপাক্ষিক সহযোগিতার বিভিন্ন দিক পর্যালোচনা করেছেন
প্রধানমন্ত্রী প্রচন্ডর সাম্প্রতিক ভারত সফরের সময় বিভিন্ন আলোচনায় গৃহীত সিদ্ধান্ত কতটা বাস্তবায়িত হয়েছে তা নিয়ে তাঁরা পর্যালোচনা করেছেন
ভারতের 'প্রতিবেশী প্রথম' নীতির গুরুত্বপূর্ণ অংশীদার নেপাল
নতুন দিল্লি, ৫ আগস্ট , ২০২৩
প্রধানমন্ত্রী শ্রী নরেন্দ্র মোদী আজ নেপালের প্রধানমন্ত্রী শ্রী পুষ্প কুমার দহল-'প্রচন্ড'র সঙ্গে টেলিফোনে কথা বলেছেন।
উভয় নেতা ভারত-নেপাল দ্বিপাক্ষিক সহযোগিতার বিভিন্ন দিক পর্যালোচনা করেছেন। প্রধানমন্ত্রী প্রচন্ড ৩১ মে থেকে ৩ জুন ভারত সফরকালে বিভিন্ন আলোচনায় গৃহীত সিদ্ধান্ত কতটা বাস্তবায়িত হয়েছে তা নিয়ে তাঁরা পর্যালোচনা করেছেন। এর ফলে প্রতিবেশী দুটি দেশের মধ্যে বন্ধন আরও শক্তিশালী হবে।
ভারতের 'প্রতিবেশী প্রথম' নীতির গুরুত্বপূর্ণ অংশীদার নেপাল। উভয় দেশের মধ্যে নিবিড় সৌহার্দ্যপূর্ণ সম্পর্ক রয়েছে।
দু-দেশের শীর্ষ স্থানীয় নেতৃবৃন্দের মধ্যে মতবিনিময়ের ঐতিহ্য বজায় রেখে টেলিফোনে বাক্যালাপ হয়েছে।
(AC/CB/AS/
প্রধানমন্ত্রীরদপ্তর
সারের ভর্তুকির পরিমাণ বাড়িয়ে সরকার কৃষকসহায়ক ঐতিহাসিক সিদ্ধান্ত গ্রহণ করেছে
ডিএপি সারের ওপর ভর্তুকির পরিমাণ ১৪০ শতাংশ বাড়ানো হয়েছে
কৃষকরা ডিএপি-র ভর্তুকি বাবদ ব্যাগপিছু ৫০০ টাকার পরিবর্তে ১,২০০ টাকা করে পাবেন
কৃষকরা ১ ব্যাগ ডিএপি ২,৪০০ টাকার পরিবর্তে ১,২০০ টাকায় কিনবেন
সরকার এই ভর্তুকি বাবদ অতিরিক্ত ১৪,৭৭৫ কোটি টাকা ব্যয় করবে
আন্তর্জাতিক বাজারে মূল্যবৃদ্ধি সত্ত্বেও কৃষকরা পুরনো হারেই সার পাবেন: প্রধানমন্ত্রী
কৃষক কল্যাণই সরকারের মূল উদ্যোগ: প্রধানমন্ত্রী
নয়াদিল্লি, ১৯ মে, ২০২১
প্রধানমন্ত্রী শ্রী নরেন্দ্র মোদী সারের মূল্য সংক্রান্ত বিষয় নিয়ে একটি উচ্চ পর্যায়ের বৈঠকের পৌরোহিত্য করেছেন। সারের মূল্যের বিষয়ে বৈঠকে তাঁকে বিস্তারিতভাবে জানানো হয়েছে।
আন্তর্জাতিক বাজারে ফসফরিক অ্যাসিড, অ্যামোনিয়া ইত্যাদির মূল্যবৃদ্ধির ফলে সারের দাম বৃদ্ধি পাচ্ছে। প্রধানমন্ত্রী জোর দিয়ে বলেছেন, আন্তর্জাতিক বাজারে মূল্যবৃদ্ধি সত্ত্বেও কৃষকরা যাতে পুরনো হারেই সার কিনতে পারেন সেই ব্যবস্থা করতে হবে।
এই কারণে ডিএপি সারের জন্য ভর্তুকির পরিমাণ ব্যাগপিছু ৫০০ টাকার পরিবর্তে ১,২০০ টাকা করার এক ঐতিহাসিক সিদ্ধান্ত নেওয়া হয়েছে। এর ফলে ১৪০ শতাংশ ভর্তুকি বৃদ্ধি পাবে। আন্তর্জাতিক বাজারে ডিএপি-র মূল্যবৃদ্ধি সত্ত্বেও সিদ্ধান্ত নেওয়া হয়েছে পুরনো দামেই, অর্থাৎ, ১,২০০ টাকায় সার বিক্রি করা হবে। কেন্দ্র মূল্যবৃদ্ধির অতিরিক্ত বোঝা বহন করবে। ব্যাগপিছু ভর্তুকির পরিমাণ এর আগে একবারে এত বাড়ানো কখনই হয়নি।
গত বছর ব্যাগপিছু ডিএপি-র আসল দাম ছিল ১,৭০০ টাকা। কেন্দ্র ৫০০ টাকা ব্যাগপিছু ভর্তুকি দিত। ফলে, কোম্পানিগুলি কৃষকদের কাছে প্রতি ব্যাগ সারের দাম ১,২০০ টাকা করে ধার্য করেছিল।
সম্প্রতি ফসফরিক অ্যাসিড, অ্যামোনিয়া ইত্যাদির আন্তর্জাতিক বাজার মূল্য ৬০-৭০ শতাংশ বৃদ্ধি পেয়েছে। ফলে ডিএপি ব্যাগের আসল দাম ২,৪০০ টাকায় পৌঁছেছে। সার কোম্পানিগুলি ৫০০ টাকা ভর্তুকি পাওয়ার পর কৃষকদের কাছে তা ১,৯০০ টাকায় বিক্রি করছিল। আজকের সিদ্ধান্তের ফলে কৃষকরা এক ব্যাগ ডিএপি ১,২০০ টাকা দিয়েই কিনবেন।
প্রধানমন্ত্রী বলেছেন, কৃষকদের কল্যাণে তাঁর সরকার অঙ্গীকারবদ্ধ। মূল্যবৃদ্ধি আঁচ যাতে কৃষকদের গায়ে না পড়ে তার জন্য সবরকমের ব্যবস্থা নেওয়া হবে।
কেন্দ্র প্রতি বছর রাসায়নিক সারের জন্য ৮০ হাজার কোটি টাকা ভর্তুকিবাবদ ব্যয় করে। ডিএপি-র ভর্তুকি বৃদ্ধির ফলে খরিফ মরশুমে কেন্দ্র অতিরিক্ত ১৪,৭৭৫ কোটি টাকা ব্যয় করবে।
পিএম কিষাণ প্রকল্পে কৃষকদের অ্যাকাউন্টে অক্ষয় তৃতীয়ার দিন ২০,৬৬৭ কোটি টাকা সরাসরি পাঠানোর পর কৃষকদের স্বার্থ রক্ষার জন্য এটি দ্বিতীয় বৃহত্তম সিদ্ধান্ত।
CG/CB/DM
(Visitor Counter : 271
প্রতিরক্ষামন্ত্রক
স্বাধীনতার ৭৫ বছর- আজাদি কা অমৃত মহোৎসব
নতুন দিল্লি, ১৪ জুলাই, ২০২১
স্বাধীনতার ৭৫ বছর উপলক্ষে গ্যালান্ট্রি অ্যাওয়ার্ডস পোর্টাল এবং জাতীয় সমর শিক্ষার্থী বাহিনী  যৌথভাবে সশস্ত্র ও অন্যান্য বাহিনীর
দেশের সেবায় সর্বোচ্চ ত্যাগ স্বীকারকারীদের প্রতি শ্রদ্ধা জানাতে এক অনন্য পরিকল্পনা গ্রহণ করেছে। এর আওতায় , বীর যোদ্ধাদের মূর্তিগুলি পরিচ্ছন্ন ও রক্ষণাবেক্ষণের জন্য উদ্যোগ নেওয়া হয়েছে। জাতীয় সমর শিক্ষার্থী বাহিনী'র ক্যাডেটরা বক্তৃতা, কবিতা পাঠ- আবৃত্তি, নাটক / নৃত্য ইত্যাদির মাধ্যমে যুদ্ধের বীর এবং অন্যান্য জাতীয় ব্যক্তিত্বের অবদান ও নেতৃত্বের বৈশিষ্ট্য সম্পর্কে জনগণের মধ্যে সচেতনতার বার্তা ছড়িয়ে দেওয়ার উদ্যোগ নিয়েছেন। এ পর্যন্ত এনসিসি ক্যাডেটরা সাহসিকতার পুরস্কার জয়ী ৪৬ জনের মূর্তি পরিচ্ছন্ন ও রক্ষাণাবেক্ষণের কাজ করেছেন।
এনসিসির এই দুর্দান্ত কর্মকাণ্ড বৃহত্তর অংশে ছড়িয়ে দিতে গ্যালান্ট্রি অ্যাওয়ার্ডস পোর্টাল প্রতি সপ্তাহে এই অনুষ্ঠানগুলি সরাসরি ওয়েবকাস্ট করার সিদ্ধান্ত নিয়েছে। এর পোর্টাল টি হল https://www.gallantryawards.gov.in/ ।
এর পাশাপাশি এনসিসি সদস্যরা স্বচ্ছ ভারতের প্রচারাভিযানেও সামিল হয়েছেন।
দৈনন্দিন জীবনে 'স্বচ্ছতা’-র গুরুত্বের বার্তা ছড়িয়ে দিয়ে সাধারণ মানুষকে স্থানীয় স্মৃতিসৌধ ও ঐতিহ্যের প্রতি যত্নশীল হতে অনুপ্রাণিত করে তুলতে এনসিসি সদস্যরা বিশেষ উদ্যোগ নিয়েছেন। এতে তরুণদের মধ্যে দেশপ্রেমের অনুভূতি জাগিয়ে তোলা সম্ভবপর হয়েছে।
ভবিষ্যতের অনুষ্ঠান সম্পর্কিত তথ্যের জন্য গ্যালান্ট্রি অ্যাওয়ার্ডস পোর্টালে লগ ইন করা যেতে পারে। স্থানীয় এনসিসি ইউনিটে মূর্তি পরিচ্ছন্নতার বিষয়ে সাধারণ মানুষ পরামর্শ জমা দিতে পারেন। পরামর্শগুলি পোর্টালে পাঠানো যেতে পারে।
CG/SS
(Visitor Counter : 240
স্বাস্থ্যওপরিবারকল্যাণমন্ত্রক
দৈনিক সুস্থতার সংখ্যা আক্রান্তের সংখ্যাকে ছাপিয়ে যাওয়ায় সুস্পষ্টভাবে করোনায় আক্রান্তের সংখ্যা লাগাতার কমছে; মোট আক্রান্তের মধ্যে সুস্পষ্টভাবে করোনায় আক্রান্তের হার ৪.৫ শতাংশের নীচে
নয়াদিল্লি, ০৩ ডিসেম্বর, ২০২০
দেশে গত ২৪ ঘন্টায় দৈনিক-ভিত্তিতে আক্রান্তের তুলনায় সুস্থতার সংখ্যা বেশি। দেশে ৩৫ হাজার ৫৫১ জন নতুন করে করোনায় আক্রান্ত হলেও একদিনেই সুস্থ হয়েছেন ৪০ হাজার ৭২৬ জন। এর ফলে, গত ২৪ ঘন্টায় সুস্পষ্টভাবে করোনায় আক্রান্তের সংখ্যা আরও ৫ হাজার ৭০১ জন কমেছে।
দেশে গত ৬ দিন লাগাতার দৈনিক সুস্থতার সংখ্যা আক্রান্তের সংখ্যাকে ছাপিয়ে গেছে। দেশে আজ সুস্পষ্টভাবে করোনায় আক্রান্তের হার ৪.৫ শতাংশের নীচে।
দৈনিক-ভিত্তিতে আক্রান্তের সংখ্যার তুলনায় সুস্থতার সংখ্যা বেশি হওয়ায় ভারতে সুস্পষ্টভাবে করোনায় আক্রান্তের সংখ্যা লাগাতার কমছে। বর্তমানে ভারতে মোট করোনায় আক্রান্তের কেবল ৪.৪৪ শতাংশ বা ৪ লক্ষ ২২ হাজার ৯৪৩ জন সুস্পষ্টভাবে করোনায় আক্রান্ত হয়েছেন।
দৈনিক-ভিত্তিতে সুস্থতার সংখ্যা লাগাতার বৃদ্ধি পাওয়ার ফলে আজ দেশে আরোগ্যলাভের হার বেড়ে হয়েছে ৯৪.১১ শতাংশ। একইভাবে, সুস্থতার সংখ্যা বেড়ে হয়েছে ৮৯ লক্ষ ৭৩ হাজার ৩৭৩। সুস্থতার সংখ্যা এবং সুস্পষ্টভাবে করোনায় আক্রান্তের সংখ্যার মধ্যে ফারাক বর্তমানে বেড়ে দাঁড়িয়েছে ৮৫ লক্ষ ৫০ হাজার ৪৩০।
দেশে গত ২৪ ঘন্টায় আরোগ্য লাভকারীদের ৭৭.৬৪ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৫ হাজার ৯২৪ জন আরোগ্যলাভ করেছেন। দিল্লি থেকে একদিনেই সুস্থ হয়েছেন ৫ হাজার ৩২৯ জন এবং মহারাষ্ট্রে সুস্থতার সংখ্যা ৩ হাজার ৭৯৬।
দেশে গত ২৪ ঘন্টায় করোনায় আক্রান্তদের ৭৫.৫ শতাংশই ১০টি রাজ্য ও কেন্দ্রশাসিত অঞ্চল থেকে। কেরল থেকে একদিনেই সর্বাধিক ৬ হাজার ৩১৬ জন করোনায় আক্রান্ত হয়েছেন। দিল্লি থেকে আক্রান্তের সংখ্যা ৩ হাজার ৯৪৪। মহারাষ্ট্রে বুধবার নতুন করে আক্রান্ত হয়েছেন ৩ হাজার ৩৫০ জন।
দেশে গত ২৪ ঘন্টায় করোনাজনিত কারণে ৫২৬ জনের মৃত্যু হয়েছে। এর মধ্যে ২৯.২৮ শতাংশই মারা গেছেন ১০টি রাজ্য ও কেন্দ্রশাসিত অঞ্চল থেকে। মহারাষ্ট্র থেকে সর্বাধিক ১১১ জনের মৃত্যু হয়েছে। দিল্লি থেকে মারা গেছেন ৮২ জন এবং পশ্চিমবঙ্গে মৃত্যু হয়েছে আরও ৫১ জনের।
কেন্দ্রীয়মন্ত্রিসভা
পরিকাঠামো, মানব সম্পদ ও অন্যান্য সম্পদের যুক্তিযুক্তভাবে ব্যবহারের জন্য ৫টি ফিল্ম মিডিয়া ইউনিটের সংযুক্তিকরণের প্রস্তাবের অনুমোদন দিয়েছে কেন্দ্রীয় মন্ত্রিসভা
নয়াদিল্লী, ২৩ ডিসেম্বর, ২০২০
ভারতে প্রতি বছর ৩ হাজারের বেশি চলচ্চিত্র নির্মিত হয়। বেসরকারী ক্ষেত্র এই শিল্পকে পরিচালনা করে। বিশ্বে সবথেকে বেশি চলচ্চিত্র ভারতেই নির্মিত হয়। চলচ্চিত্র শিল্পকে সাহায্য করার জন্য আজ প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ৪টি ফিল্ম মিডিয়া ইউনিটকে ন্যাশনাল ফিল্ম ডেভেলপমেন্ট কর্পোরেশন  লিমিটেডের সঙ্গে সংযুক্তিকরণের সিদ্ধান্ত অনুমোদন করেছে। যে ৪টি ফিল্ম মিডিয়া ইউনিটকে এনএফডিসি-র সঙ্গে যুক্ত করা হবে সেগুলি হল ফিল্ম ডিভিশন, চলচ্চিত্র উৎসবের নির্দেশালয়, ন্যাশনাল ফিল্ম আর্কাইভ অফ ইন্ডিয়া এবং চিল্ড্রেন্স ফিল্ম সোস্যাইটি ইন্ডিয়া। এই সংযুক্তিকরণের ফলে সহযোগিতা এবং সম্পদের ক্ষেত্রে সুবিধা হবে। প্রতিটি মিডিয়া ইউনিট আরও দক্ষ ভাবে কাজ করবে।
ফিল্ম ডিভিশন তথ্য ও সম্প্রচার মন্ত্রকের অধীনস্থ একটি দপ্তর। ১৯৪৮ সালে এটি প্রতিষ্ঠিত হয়। বিভিন্ন সরকারি কর্মসূচির প্রচারের জন্য তথ্য চিত্র ও নিউজ ম্যাগাজিন বানানোই এর মূল কাজ। এছাড়াও ভারতীয় ইতিহাসের বিভিন্ন রেকর্ড সিনেমার আকারে এই প্রতিষ্ঠান সংরক্ষণ করে।
চিল্ড্রেন্স ফিল্ম সোস্যাইটি ইন্ডিয়া একটি স্বায়ত্বশাসিত সংগঠন। সোস্যাইটি আইনের আওতায় ১৯৫৫ সালে এটি গঠিত হয়। শিশু ও কিশোরদের মূল্যবোধ যুক্ত বিনোদনমূলক বিভিন্ন উপকরণ চলচ্চিত্রের মাধ্যমে উপস্থাপিত করাই এর মূল কাজ।
ন্যাশনাল ফিল্ম আর্কাইভস অফ ইন্ডিয়া, তথ্য ও সম্প্রচার মন্ত্রকের অধীনস্থ একটি দপ্তর। ১৯৬৪ সালে এটি প্রতিষ্ঠিত হয়েছে। ভারতীয় চলচ্চিত্রের বিভিন্ন ঐতিহ্যশালী উপাদান সংগ্রহ করা ও সংরক্ষণ করাই এর মূল উদ্দেশ্য।
চলচ্চিত্র উৎসবের নির্দেশালয় ১৯৭৩ সালে গঠিত হয়। তথ্য ও সম্প্রচার মন্ত্রকের অধীনস্থ এই দপ্তরটি ভারতীয় চলচ্চিত্র ও সাংস্কৃতিক উপাদানের আদান প্রদানকে উৎসাহিত করে।
কেন্দ্রীয় রাষ্ট্রায়ত্ব সংস্থা, এনএফডিসি ১৯৭৫ সালে গঠিত হয়েছে। ভারতীয় চলচ্চিত্র শিল্পের সুসংহত উন্নয়ন এবং সংগঠিত, দক্ষ পরিকল্পনা এর মূল লক্ষ্য। কেন্দ্রীয় মন্ত্রিসভা বৈঠকে এই মিডিয়া ইউনিটগুলির সংযুক্তিকরণের প্রস্তাবকে অনুমোদন করা হয়েছে। এছাড়া অন্তর্বর্তীকালিন সময়ের জন্য ও আইনগত বিভিন্ন বিষয় বিবেচনার জন্য উপদেষ্টা নিয়োগ করার প্রস্তাবটিকেও মন্ত্রিসভা অনুমোদন করেছে। সম্পদের কর্মী হস্তান্তর এবং সংযুক্তিকরণের সময় সবরকম পরিচালনগত দিকগুলি এক্ষেত্রে বিবেচনা করা হবে।
এই সংযুক্তিকরণের সময় সংশ্লিষ্ট মিডিয়া ইউনিটগুলির সব কর্মীদের স্বার্থ রক্ষা করা হবে। কোনও কর্মীকে বসিয়ে দেওয়া হবেনা।
মূল সংগঠন এনএফডিসি, চলচ্চিত্রের বিভিন্ন উপাদানের সংরক্ষণ, চলচ্চিত্র নির্মাণ ও প্রচারের কাজ একটি ব্যবস্থাপনার আওতায় করবে। চলচ্চিত্রের বিষয়বস্তু ওটিটি প্ল্যাটফর্ম, চলচ্চিত্রে শিশুদের উপাদান, অ্যানিমেশন, স্বল্প দৈর্ঘ্যের চলচ্চিত্র ও তথ্যচিত্রের বিকাশের জন্য নতুন এই সংস্থা প্রতিটি বিষয়কে নিশ্চিত করবে।
ফিল্ম মিডিয়া ইউনিটগুলি একটি অভিন্ন কর্পোরেশনের আওতায় আসলে পরিকাঠামো ও মানব সম্পদের আরও ভালো এবং দক্ষভাবে পরিচালনা করা সম্ভব হবে। এর ফলে বিভিন্ন সংস্থার একইরকমের কাজ করা বন্ধ হবে এবং অর্থের সাশ্রয় হবে।
জলশক্তি মন্ত্রক
ভারতে পরিবেশের ধারা মূল্যায়ণ এবং রূপায়ণের ওপর দু-দিনের আন্তর্জাতিক কর্মশালা
নয়াদিল্লি, ২২ অক্টোবর, ২০১৯
ভারতে পরিবেশের ধারা মূল্যায়ণ এবং রূপায়ণের ওপর দিল্লীতে দু-দিনের আন্তর্জাতিক কর্মশালার আয়োজন করা হয়েছে। মঙ্গলবার এই কর্মশালার উদ্বোধন করেন কেন্দ্রীয় জলশক্তি মন্ত্রী শ্রী গজেন্দ্র সিং শেখাওয়াত। অনুষ্ঠানে কেন্দ্রীয় মন্ত্রী ভারতে পরিবেশের ধারা মূল্যায়ণের ওপর নীতি-নির্দেশিকা সম্বলিত তথ্যের প্রথম সংস্করণ প্রকাশ করেন। এই কর্মশালার উদ্দেশ্যই হল আন্তর্জাতিক অভিজ্ঞতাকে কাজে লাগিয়ে ইউরোপীয়ান দেশগুলির সহযোগিতায় পরিবেশের ওপর আরও বেশি করে গবেষণা চালানো এবং আগামীদিনে সেই সংক্রান্ত ই-তথ্য সংরক্ষণের ব্যবস্হা করা। এর আগে স্বচ্ছ গঙ্গা জাতীয় মিশনের আওতায় ভারত জার্মানীর সঙ্গে সহযোগিতায় ‘গঙ্গা পুনরুজ্জীবন’ ক্ষেত্রে কাজ করেছে। বিশ্বে জনসংখ্যা, নগরায়ণ, বৃদ্ধি এবং শিল্পায়নের ফলে জলের চাহিদা ক্রমশই বেড়ে চলেছে। গঙ্গা, কৃষ্ণা, মহানদী, গোদাবরী সহ অন্যান্য নদীগুলি আমাদের দেশে এক অনন্য বাস্তুতন্ত্র বহন করে নিয়ে চলে। এই প্রেক্ষাপটে আগামী প্রজন্মের দিকে তাকিয়ে বাস্তুতন্ত্রকে রক্ষা করা অবশ্যই প্রয়োজন বলে জানালেন কেন্দ্রীয় মন্ত্রী। গঙ্গার নির্মল ধারা রক্ষা করার পাশাপাশি দেশের অন্যান্য নদীর জলধারাকে স্বচ্ছ রাখার জন্য সরকার সবরকম প্রয়াস চালাচ্ছে বলেও তিনি জানান। কেন্দ্রীয় মন্ত্রী বলেন, নমামী গঙ্গা প্রকল্পে কেন্দ্রীয় সরকার বিশেষ জোর দিয়েছে।
CG/SS/NS
(Visitor Counter : 33